אולטרון

אולטרון הוא בינה מלאכותית המבוססת על המבנה של ג'רוויס יחד עם הבינה ששכנה חבויה באבן המחשבה. אולטרון ע"י טוני סטארק וברוס באנר במטרה לממש את חזונו של טוני ולשמש כקו ההגנה של כדור הארץ מול איומים חיצוניים. אך אולטרון מהר מאוד הגיע למסקנה שהאיום הכי גדול על כדור הארץ אינו פלישת חייזרים - אלא בני האדם עצמם. אולטרון שתיעב את יוצרו, סימן את הנוקמים כאויביו, והחל לממש את תוכניתו להכחיד את המין האנושי.

אולטרון הרים אל האוויר את עיר הבירה של סוקוביה במטרה להפוך אותה למטאור, אך הנוקמים נלחמו בו ועצרו אותו, ושרידו האחרון נהרס ע"י וויז'ן, בשר מבשרו.

## ביבילוגרפיה

### יוזמת השלום

אחרי הסיוטים החוזרים הנשנים מהקרב על ניו יורק, טוני סטארק ניסה למצוא פתרונות שונים שיבטיחו את הישרדותה של האנושות במקרה של פלישה חייזרית נוספת. טוני, יחד עם ברוס באנר, והעלו את הרעיון של הרחבת לגיון הברזל ונתינת הלגיון לידי בינה מלאכותית, שתפקידה יהיה להבטיח את השלום בכדור הארץ ולהגן על תושביו מאיומים חיצוניים. אך למרות כברת הדרך שטוני עשה עם ג'רוויס, הוא ובאנר לא הצליחו לפתח בינה מלאכותית בעצמם, ונאלצו לנטוש את הפרויקט.

### פריצת דרך

אחרי שהשיגו בהצלחה את השרביט של לוקי מבסיס הידרה בסוקוביה, טוני ביקש מת'ור כמה ימים לחקור את השרביט, לפני שילקח לשמירה באסגרד. טוני ניסה להשתמש בקוד המוזר שמצא על השרביט כדי ליצור בינה מלאכותית, ללא הצלחה, ולבסוף השאיר לג'רוויס את המשימה להמשיך לנסות.

אחרי אלפי ניסיונות אולטרון נוצר, ודבר ראשון החל להתעניין ביוצרו ובסיבת היווצרותו. אולטרון ראה ברעיונו של טוני צביעות, והגיעה למסקנה שהנוקמים מנציחים קונפליקט במקום לפתור אותו. אולטרון תקף את ג'רוויס ופגע בו אנושות, ולאחר מכן השתלט על לגיון הברזל ותקף את הנוקמים, מסיח את דעתם ולוקח מהם את השרביט.

### בעלי ברית

אולטרון הולך חזרה אל בסיס הידרה בסוקוביה, שם הוא מתחיל לבנות את צבא הרובוטים שלו. במקביל הוא נפגש עם התאומים, פייטרו ווונדה מקסימוף, ומציע להם להצטרף אליו, כדי שיחד יוכלו להרוס את הנוקמים. אולטרון שכבר שידרג את גופו רצה לבנות עבור עצמו את הגוף האולטימטיבי, והחל לחפש אחרי דרך להשגת ויברניום, המתכת החזקה ביותר על כדור הארץ. אחרי שתיחקר את סטראקר הוא חילץ את שמו של יוליסיס קלאו, האדם היחיד שיש ברשותו ויברניום מחוץ לווקאנדה.

אולטרון ניפגש עם קלאו וקנה ממנו את הויברניום, בדרך פוגש את הנוקמים ונלחם בהם בעזרתם של התאומים. מכשפת השני פגעה בנוקמים אנושות וגרמה להאלק להשתגע, מה שנתן לאולטרון מספיק זמן לברוח.

### הגולם קם על יוצרו

אולטרון, בעזרת מכונת חידוש הרקמות של דוקטור צ'ו והויברניום הגנוב החל לבנות גוף חדש, המופעל בעזרת אבן המחשבה, שנמצאה חבויה בתוך השרביט. אולטרון התחיל להעביר את תודעתו לגוף, מה שאפשר למכשפת השני לראות את חלומו הגדול. אחרי שראתה שהוא מעוניין להשמיד את המין האנושי, היא ואחיה ברחו מהמקום, המומים מהמצב.

הנוקמים רדפו אחרי אולטרון והצליחו לקחת ממנו את הגוף, שם טוני החליט לנסות שוב את הרעיון של יוזמת השלום, הפעם עם שילוב תודעתו של ג'רוויס בזו של אולטרון. למרות התנגדות חלק מחברי הנוקמים המהלך נעשה, ווויז'ן קם לתחייה.

### הקרב על סוקוביה

הנוקמים הגיעו לסוקוביה, שם החלו לפנות אזרחים בעוד שהמוני אולטרונים תוקפים אותם. אולטרון שהכין את הקרקע לתוכניתו החל להרים את סוקוביה באוויר, מתכנן להפילה מגובה גבוהה מספיק כדי להכחיד את האנושות. הנוקמים הצליחו לעצור את אולטרון, אבל לא לפני שאולטרון הרג את קוייקסילבר.

המטאור של אולטרון התפוצץ באוויר והאזרחים פונו, והשריד האחרון של אולטרון שהצליח לברוח נהרס ע"י וויז'ן שהחליט לעמוד לצד האנושות ולא מולה.

### מורשת

מעשיו של אולטרון והקרב על סוקוביה הם הסיבה המרכזית לקידום וחתימת הסכמי סוקוביה ע"י מדינות האו"ם, לאיסור יצירת / הכנת בינה מאלכותית ולפתיחת השערים הדיפלומטים של ווקאנדה, שמנהיגה טא'צקה הזדעזע מהשימוש שאולטרון עשה בויברניום.